**КРИТЕРИЈУМИ ЗА ОЦЕЊИВАЊЕ УЧЕНИКА ИЗ ФРАНЦУСКОГ ЈЕЗИКА**

**ЈЕЗИКА**

Бројчана оцена из француског језика, у току школске године, утврђује се на основу остварености исхода, самосталности и ангажовања ученика.

Оцену одличан (5) добија ученик који:

* у потпуности разуме, изговара, чита, пише, израђује диктате уз минималан број грешака и повезује већ научено са новим облицима;
* самостално ствара и континуирано проширује употребу научених речи и фраза кроз реченице;
* разуме дијалоге и разговоре између више особа о обрађеним темама из свакодневног живота;
* потпуно самостално и са лакоћом води разговоре користећи усвојене језичке конструкције и лексику;
* повезивањем чињеница и појмова самостално описује слике и ситуације извођењем логичких закључака и тако развија критичко и стваралачко расуђивање;
* активно учествује у изради задатих вежбања из уџбеника и радне свеске на часу и код куће и има изузетно одговоран однос према предмету;

Оцену врло добар (4) добија ученик који:

* у великој мери разуме, изговара, чита, пише, израђује диктате и повезује већ научено са новим облицима;
* у већој мери самостално ствара и континуирано проширује употребу научених речи и фраза кроз реченице;
* показује велику самосталност у одговарању на постављена питања користећи усвојене језичке конструкције и нову лексику
* разуме и у великој мери самостално води дијалоге и разговоре између више особа о обрађеним темама из свакодневног живота;
* повезивањем чињеница и појмова углавном самостално описује слике и ситуације извођењем логичких закључака и тако развија критичко и стваралачко расуђивање;
* разуме и у великој мери самостално води дијалоге и активно учествује у изради задатих вежбања из уџбеника и радне свеске на часу и код куће и има одговоран однос према предмету;

 Оцену добар (3) добија ученик који;

* у извесној мери разуме, изговара, чита, пише, израђује диктате и повезује већ научено са новим облицима уз помоћ наставника;
* у довољној мери самостално или уз мању помоћ наставника ствара и континуирано проширује употребу научених речи и фраза кроз кратке реченице и разуме дијалоге и разговор више особа уз разговетно и спорије изговарање речи ;
* уз мању помоћ наставника одговара на постављена питања користећи усвојене језичке конструкције и нову лексику
* повезивањем чињеница и појмова уз мањи подстицај делом описује слике и ситуације извођењем логичких закључака;
* показује делимичан степен самосталности у активној изради задатих вежбања из уџбеника и радне свеске на часу и код куће

Оцену довољан (2) добија ученик који;

* у мањој мери разуме, чита, пише, израђује диктате, изговара и повезује већ научено са новим облицима;
* у мањој мери и уз помоћ наставника ствара и проширује употребу научених речи и фраза кроз кратке реченице;
* уз већу помоћ наставника описује слике или ситуације кратком фразом или једноставном реченицом;
* уз већу помоћ наставника разуме и води краће дијалоге уз разговетно и спорије изговарање речи и уз већи подстицај делом описује слике и ситуације извођењем логичких закључака;
* показује мањи степен активности и самосталности у изради задатих вежбања из уџбеника и радне свеске на часу и код куће;

 Оцену недовољан (1) добија ученик који;

* не показује интересовање и вољу за разумевање, изговор, читање, писање, репродукцију и примену градива;
* речи, фразе и кратке реченице нису на нивоу препознавања;
* не изводи закључке на основу слика и ситуација;
* не показује интересовање за веће ангажовање у изради задатих вежбања из уџбеника и радне свеске на часу и код куће;

КРИТЕРИЈУМ ЗА ОЦЕЊИВАЊЕ ПИСМЕНИХ ВЕЖБИ

ОДЛИЧНА ОЦЕНА 85% – 100%

ВРЛО ДОБРА 0ЦЕНА 70% – 84%

ДОБРА ОЦЕНА 55% – 69%

ДОВОЉНА ОЦЕНА 30% – 54%

НЕДОВОЉНА ОЦЕНА 0 – 29%

Закључна оцена је аритметичка средина две оцене стечене на усменом, активностима и ангажовању на часу и код куће, као и две оцене на контролној вежби/писменом задатку у току полугодишта.

Ангажовање и знање свих ученика описује се и формативним оцењивањем кроз белешке наставника и у електронском дневнику на крају сваког класификационог периода.

Предметни наставник, Милена Божовић, Олгица Ђумић